b'\n_START_ARTICLE_\nErwin S\xc3\xa1nchez\n_START_SECTION_\nKlubbkarriere\n_START_PARAGRAPH_\nSom mange andre bolivanske fotballstrjerner begynte han sin karriere p\xc3\xa5 Tahuichi Fotballskole. Han begynte sin profesjonelle karriere i Club Destroyers i hjembyen Santa Cruz, men ble etterhvert plukket opp av Club Bol\xc3\xadvar. I 1990 ble han den f\xc3\xb8rste bolivianske fotballspiller til \xc3\xa5 spille profesjonelt i Europa, da han ble hentet av Sport Lisboa e Benfica. Han var med p\xc3\xa5 \xc3\xa5 vinne serien i sin f\xc3\xb8rste seosng i Portugal, ble ikke en umiddelbar hit i klubben. Han gikk p\xc3\xa5 l\xc3\xa5n til Estoril Praia i 1991/92-sesongen. Sesongen etter signerte han med Boavista, hvor han etablerte seg som en av klubbens viktigste spillere. Etter 21 m\xc3\xa5l p\xc3\xa5 94 kamper var han tilbake i Benfica i 1997/98-sesongen. Han fant seg ikke helt tilrette og gikk tilbake til Boavista sesongen etter. Der ble han med p\xc3\xa5 klubbens eneste seriemesterskap gjennom tidene, i 2000/01-sesongen._NEWLINE_Etter en alvorlig leddb\xc3\xa5ndskade ble han mindre viktig som spiller i Boavista. Han var trener i klubben en kort periode i 2004 f\xc3\xb8r han dro hjem til Bolivia og avsluttet karrieren i Oriente Petrolero i Santa Cruz. Der vant han cupen Copa Aerosur i 2004/05-sesongen, hans siste som profesjonell spiller.\n_START_SECTION_\nLandslagskarriere\n_START_PARAGRAPH_\nS\xc3\xa1nchez var en viktig spiller for Bolivia hele sin karriere. Han var avgj\xc3\xb8rende i kvalifiseringen til Fotball-VM i USA i 1994 og sk\xc3\xa5rte Bolivias eneste m\xc3\xa5l i turneringen i 1\xe2\x80\x933-tapet mot Spania. Han sk\xc3\xa5ret ogs\xc3\xa5 tre m\xc3\xa5l i Copa Am\xc3\xa9rica i 1997, blant annet 1\xe2\x80\x931-m\xc3\xa5let i 1\xe2\x80\x933-tapet mot Brasil i finalen. Han spilte ogs\xc3\xa5 i Copa Am\xc3\xa9rica 1995 og Copa Am\xc3\xa9rica 1999.\n_START_SECTION_\nTrenerkarriere\n_START_PARAGRAPH_\nEtter en kort periode som Boavista-trener i 2004, fikk han sitt neste treneroppdrag \xc3\xa5ret etter han la opp som spiller, da han ble Bolivia-trener i 2006. Det var han i fire \xc3\xa5r til han ble sparket i 2010 p\xc3\xa5 grunn av skuffende resultater i kvalifiseringen til Fotball-VM i 2010.\n_START_SECTION_\nCopa Am\xc3\xa9rica 2007\n_START_PARAGRAPH_\nCopa Am\xc3\xa9rica 2007 ble sv\xc3\xa6rt skuffende for Bolivia som ble sl\xc3\xa5tt ut i f\xc3\xb8rste runde. De kom p\xc3\xa5 sisteplass i gruppe A, med to uavgjort og ett tap. Dette la press p\xc3\xa5 S\xc3\xa1nchez, som m\xc3\xa5tte gj\xc3\xb8re det bra i VM-kvalifiseringen til 2010 for \xc3\xa5 beholde jobben.'